Exile

"Exile" (מעוצב: "exile"; בעברית: "גָלוּת") הוא סינגל שהוקלט על ידי הזמרת-יוצרת האמריקאית טיילור סוויפט, בשיתוף עם הלהקה בון איבר, מתוך אלבום האולפן השמיני שלה, Folklore. השיר יצא לאור ב-3 באוגוסט 2020, על ידי חברת התקליטים ריפבליק רקורדס, כסינגל השני מתוך האלבום. השיר נכתב על ידי סוויפט, ויליאם באורי וג'סטין ורנון והופק על ידי ארון דסנר וג'ו אלווין. השיר נשלח לרדיו שירים אלטרנטיביים למבוגרים ב-3 באוגוסט 2020.

עם יציאתו, "Exile" זכה לביקורות חיוביות מטעם מבקרי המוזיקה, ששיבחו את הכתיבה שלו והשימוש בכלי הנגינה השונים בו בדומה ל-"Cardigan". כמו כן, מבקרי המוזיקה שיבחו את הכימיה שנוצרה בין השתיים. השיר הופיע במקום הראשון במצעד שירי הספוטיפיי העולמי וצבר למעלה מ-6.977 מיליון השמעות ביממה אחת, תוך שהפך לאחד מהשירים עם הפתיחות הגדולה ביותר בשנת 2020. "Exile" הוא בלדת דואט, בה יש שימוש ב"פסנתר מתנפנף ומיתרים מסתחררים".

 הרכב ומילים 
מילות השיר הן דיאלוג בין בני זוג לשעבר, כתקופה מסוימת לאחר פרידתם, בעקבות מפגש מקרי ביניהם. ג'סטין ורנון מבצע בשיר קולות "נמוכים" ו"גבוהים", בעוד שסוויפט שרה בצורה שתוארה כ"מתוקה ופריכה". בשיר נעשה שימוש ב"פסנתר מתנפנף ומיתרים מסתחררים". כמו כן, השוו אותו לשיר "The Last Time", שהוציאה עם גארי לייטבודי מסנואו פטרול, בשנת 2012 והיה חלק מאלבומה, Red. הוא תואר על ידי המבקרים כ"שיר הלאומי שלה".

בנוסף להשוואה שעשו בין "Exile" ו-"The Last Time", נעשתה השוואה בינו לבין השיר "Safe & Sound", אותו הוציאה סוויפט בשנת 2011, כחלק מפסקול הסרט "משחקי הרעב". אותו השיר זכה בפרס גראמי והסגנון שלו הושווה לסגנון של האלבום Folklore ושל "Exile" בפרט.

בסרט Folklore: The Long Pond Studio Sessions אשר יצא לאור בדיסני+, אישרה סויפט כי כותב השיר ויליאם באורי הוא למעשה בן זוגה – ג'ו אלווין.

 ביקורת 
השיר זכה לשבחים ביקורתיים רבים מטעם מבקרי המוזיקה. בילי נילס מ- תיאר את השיר כ"חלום הרס" וכתב ש"מה שהעניק לו השראה ודאי היה משהו שפגע בסוויפט, היות שמדובר בשיר כואב בדיוק כמו אגרוף בבטן". כריסטופר רוברטס ממגזין Under the Radar טען שהשיר הוא אחד מתשעת השירים הטובים ביותר שיצאו בשבוע האחרון של יולי 2020; הוא ציין כי "הקולות של השניים משתלבים זה בזה", ויש דמיון בין קולו של איבר לקולו של פיטר גבריאל.

מאט מליס, מ-Consequence of Sound, כינתה את "Exile" כשיר הטוב ביותר שיצא באותו השבוע בו Folklore יצא וטענה שהוא "נס מינורי בשנת 2020". ג'סטין קורטו מ-Vulture הצהיר כי "[סוויפט] לקחה את ארבעת החודשים האחרונים של מגפת הקורונה וחשבה מחוץ לקופסה, תוך שהפכה את אלבומה המהורהר ביותר נכון לעת הזו לתוצאה מעולה וזאת, בזכות השיר הזה".

השיר היה מועמד בטקס פרסי הגראמי ה-63 בקטגוריית "ביצוע הפופ הטוב ביותר של צמד/להקה", אך הפסיד לשיר "Rain on Me" של ליידי גאגא ואריאנה גרנדה.

 רשימות כל הזמנים וסוף שנה 
ארגוןרשימהמיקוםמקורווג29 השירים הטובים ביותר לשנת 2020נכללניו יורק פוסטהשירים הטובים ביותר של שנת 2020 שעזרו לנו לעבור שנה שוברת-נפש4פיצ'פורקהמוזיקה הטובה ביותר לשנת 2020 על פי קוראי פיצ'פורק2רולינג סטוןכל 206 השירים של טיילור סוויפט, לפי דירוג84BuzzFeed167 השירים הטובים ביותר של טיילור סוויפט, לפי דירוג47The Christian Science Monitorהשירים הטובים ביותר של שנת 2020נכללComplexהשירים הטובים ביותר בשנת 2020 על פי איה אדריאנו4Earmilkהשירים הטובים ביותר לשנת 2020 [אינדי + אלטרנטיבי]נכללGlamour63 השירים הטובים ביותר לשנת 2020נכללNMEהשירים הטובים ביותר של טיילור סוויפט, לפי דירוג20NPRהשירים הפופולריים ביותר על פי הרדיו הציבורי בשנת 202075Spin30 השירים הטובים ביותר לשנת 202012Uproxx50 השירים הטובים ביותר של טיילור סוויפט, מדורגים31Vulture179 השירים הטובים ביותר של טיילור סוויפט, לפי דירוג102

 הצלחה מסחרית 
בארצות הברית, "Exile" התברג במקום השישי במצעד הבילבורד הוט 100 ובכך הפך לשיר ה-28 של סוויפט שהצליח לעשות זאת. כמו כן, הפך השיר לשירה ה-18 של סוויפט שהצליח לנחות בעשירייה הפותחת ולשירו הראשון של בון איבר שהצליח להיכנס לעשירייה הפותחת במצעד. הוא התברג לראשונה בעשירייה הפותחת במצעדים הרשמיים באוסטרליה, קנדה, אירלנד, בלגיה, מלזיה, ניו זילנד, סינגפור ובריטניה. ב-15 באוגוסט 2020, הופיע השיר במקום ה-37 במצעד השירים האלטרנטיביים למבוגרים והיה לשירם הראשון של סוויפט ואיבר שהצליח להיכנס למצעד.

במצעד שירי הרוק & האלטרנטיביים התברג במקום השני, תוך ש-"Cardigan", התברג במקום הראשון. ברולינג סטון טופ 100 הגיע למקום השלישי. ב-1 באוקטובר 2020, העניק איגוד תעשיית ההקלטות הקנדי לשיר את תואר הזהב, על מכירות של למעלה מ-40,000 עותקים במדינה. ב-27 באוקטובר באותה השנה, העניק איגוד תעשיית ההקלטות האמריקאי לשיר את תואר הזהב גם כן, על מכירות של למעלה מ-500,000 עותקים במדינה. בעקבות כך, הפך לאחד מהשירים הנמכרים ביותר בארצות הברית שיצאו בשנת 2020.

 הופעות חיות 
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Exile" בוצע באצטדיון SoFi באינגלווד ב-7 באוגוסט 2023 יחד עם השיר "Dress". סוויפט ביצעה את השיר לראשונה בהופעה חיה בגרסת סולו.

 קרדיטים וצוות 
הקרדיטים לקוחים מהאתר טיידל.

 מיקומי שיא 

 נתוני מכירות 
מקוםתאריםמכירותארצות הברית (RIAA)פלטינה1,000,000הממלכה המאוחדת (BPI)זהב400,000נורווגיה (IFPI Norway)זהב30,000קנדה (Music Canada)פלטינה 2×160,000 מכירות + הזרמת מדיה בלבד

 היסטוריית יציאות לאור 
אזורתאריך יציאהפורמטחברת תקליטיםמקורכלל העולם24 ביולי 2020הזרמת מוזיקה • הורדה דיגיטליתריפבליקארצות הברית3 באוגוסט 2020רדיו טריפל איי

 קישורים חיצוניים 

 הערות שוליים 

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ויליאם באורי
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ארון דסנר
קטגוריה:שירים שהופקו על ידי ג'ו אלווין
קטגוריה:בלדות משנות ה-2020
קטגוריה:שירי פלטינה כפולה בקנדה
קטגוריה:סינגלים בהוצאת ריפבליק רקורדס